মহেশখালীতে নিষেধাজ্ঞা অমান্য করে নদীতে মাছ শিকারে জাল জব্দ

নুরুল করিম, মহেশখালী:

মহেশখালীতে প্রজনন মৌসুমে মা ইলিশ রক্ষার্থে ২২ দিন ইলিশ ধরায় নিষেধাজ্ঞা অমান্য করে মুদিরছড়া নদীতে মাছ শিকারের সময় অভিযান চালিয়ে বিহিন্দী, চরঘেরা জাল জব্দ করেছে মহেশখালী মৎস্য অধিদপ্তর।

আজ শনিবার (১৪ ই অক্টোবর) সকালে সাড়ে ৯টার সময় বাংলাদেশ কোস্টগার্ড সায়েন্টিফিক অফিসার হাসান আনোয়ারুল কবিরের নেতৃত্বে অভিযানিক টিম ও মহেশখালী মৎস্য অধিদপ্তর কর্তৃক মোবাইল কোর্ট টহল পরিচালনার সময় ছোট মহেশখালী মুদিরছড়া এলাকা থেকে ৪টি বিহিন্দী, ২ চরঘেরা জাল আটক করেছে।

পরে আটককৃত জাল মহেশখালী উপজেলা সিনিয়র মৎস্য অধিদপ্তরের নিকট হস্তান্তর ও মোবাইল কোট পরিচালনা করে আটককৃত জাল গুলো আগুনে পুড়িয়ে ধ্বংস করা হয়।

মহেশখালী উপজেলা মেরিন ফিসারিস অফিসার মোহাম্মদ আলাউদ্দীন জানান, বাংলাদেশ কোস্ট গার্ডের এখতিয়ারভুক্ত এলাকা সমূহে, আগামী ২ ই নভেম্বর পর্যন্ত ইলিশ সংরক্ষণ অভিযান ও মৎস্য সম্পদ রক্ষায় কোস্ট গার্ড ও মৎস্য অধিদপ্তরের এরূপ তৎপর অভিযান অব্যাহত থাকবে।